Petro Murjanka

Petro Murjanka (łym. Петро Мурянка, uoficjalńy pol. Piotr Trochanowski, rodz. 10 śyrpńa 1947 we Parchowje) – łymkowski poeta, pisorz, przekłodocz.

 Bjografijo 
Narodźůł śe we 1947 roku we Parchowje wele Polkowic we familiji, co bůła wyćepano ze Biłcarewy na Łymkowyńe w ramach Akcyje «Wisła». Uczůł śe we bauszkole we Wrocławju, skůńczůł prawosławne duchowne syminarjum. Ńyskorzij przekludźůł śe do swojigo hajmatu, robjůł za djaka we cerkwi we Sanoku, a potym za rechtora we Kryńicy. Debjutowoł wjyrszami durkowanymi we «Naszym Słowje». Pjyrszy tům, Murjanczysko (Мурянчыско), wydoł we 1983. roku. 

Bůł jednym ze ińicjatorůw Łymkowskij Watry na Uobczyźńe a spůłzołożyćelym Stowarziszyńo Łymkůw.

We 2002 dostoł Nadgroda Aleksandra Duchnowicza.

 Silesiana 
We 2022 Wydowńictwo Warszawskigo Uńiwersytetu wydało kśůnżka «Łymkowsko duszyczka» ze poezyjům uod Petra Murjanki, przełożůnům na ślůnsko godka uod Bartłůmjeja WanotaПетро Мурянка по… шлезскы. Fragmynta Murjankowyj poezyje przekłodoł tyż Marcin MusiałMarcin Musiał, wpis na Facebooku.

 Nadgrody 
1984, 1998 — Zasużůny Dźołocz Kultury (nadgroda Mińisterstwa Kultury RP)
1985, 1987 — Łymko Roku
1990 — polsko literacko nadgroda im. Stanisława Piętaka
1997 — prawosławno nadgroda im. Kśyńća Ostrogskigo
2002 — literacko nadgroda im. Aleksandra Duchnowycza
2003 — nadgroda św. brata Alberta za sukcesy we kulturze a ekumyńicznyj sferze

 Przipisy 

Kategoryjo:Rodzyńi we 1947
Kategoryjo:Łymkowske poety